Hund tok fire sauer – skutt av saueeier
Eieren ringte og meldte fra til politiet at to hunder hadde stukket av, skriver Rana Blad. Noe senere ringte en saueeier i nærheten og fortalte at han hadde skutt en hund som hadde angrepet sauene hans. – Meldingen lød på at det var to voksne sauer og to lam som hadde blitt revet i hjel av en hund. Denne hunden hadde så blitt skutt av saueeieren på stedet, opplyser operasjonsleder Martin Skjervagen i Helgeland politidistrikt. – I tillegg til de fire drepte sauene, skal flere andre være skadd. Noen av disse må muligens avlives. Hundeeieren må ifølge Skjervangen belage seg på en straffereaksjon etter det som har skjedd.
En hund ble skutt etter at den hadde revet i hjel minst fire sauer på Loftfjellet i Rana kommune lørdag. Hunden hadde slitt seg og stukket av hjemmefra, forteller eieren.